לוק איילינג

לוק דייוויד איילינג (באנגלית: Luke David Ayling; נולד ב-25 באוגוסט 1991) הוא כדורגלן אנגלי המשחק בעמדת המגן במידלסברו. אף על פי שמשחק בדרך כלל כמגן ימני, הוא יכול לשחק גם כבלם וכקשר אחורי. איילינג החל את הקריירה שלו בארסנל, כאשר הצטרף למועדון בגיל עשר, והיה חלק מקבוצת הנוער שזכתה בדאבל בעונת 2008/2009, לפני שחתם על חוזה מקצועני ראשון ביולי 2009. במרץ 2010 הושאל ליאוביל טאון ושיחק במדיה בארבעה משחקים, ובסוף אותה עונה הסכים לעבור ולשחק בקבוצה בחוזה קבוע. לאחר ארבע עונות ביאוביל חתם בקבוצת בריסטול סיטי, שם שיחק עד 2016, אז עבר ללידס יונייטד והפך לאחד מעמודי התווך בזכייה באליפות הפוטבול ליג צ'מפיונשיפ והעפלה לפרמייר ליג תחת המאמן מרסלו בייאלסה. איילינג נולד בלמבת', לונדון, והצטרף למועדון הכדורגל של ארסנל בגיל עשר, אף על פי שאהד את צ'לסי. הוא שיחק בכל קבוצות הילדים והנוער, לצד ג'ק וילשייר וקייל בארטלי, ובקיץ 2007 זכה במלגה כדי לשחק במועדון. איילינג נכלל בסגל קבוצת המילואים בזמן שעדיין היה תלמיד, ושיחק בקבוצת הנוער של ארסנל שזכתה בדאבל בעונת 2008/2009, כשהיווה, יחד עם בארטלי, חוליה חשובה בהגנת הקבוצה. ביוני 2009 חתם על חוזה מקצועני ראשון בארסנל. הזימון היחיד של איילינג למשחק במדי הקבוצה הבוגרת של ארסנל התרחש במהלך עונת 2009/2010, כאשר ישב על הספסל במשחק חסר חשיבות, בו הפסידה קבוצתו בתוצאה 0–1 מול אולימפיאקוס, במסגרת שלב הבתים של ליגת האלופות, ב-9 בדצמבר 2009. ביוני 2010 עזב את המועדון, לאחר שחוזהו הסתיים. במרץ 2010 הצטרף איילינג לקבוצת יאוביל טאון מהפוטבול ליג הראשונה בחוזה השאלה לחודש, וערך את הופעת הבכורה שלו כששותף כמחליף במהלך המחצית השנייה במשחק החוץ מול סאות'אנד יונייטד, שהסתיים בתוצאה 0-0. תקופת ההשאלה ביאוביל הוארכה עד לתום העונה, ואיילינג שותף במהלכה בארבעה משחקים, כולל אחד בהרכב הפותח במשחק הסיום של העונה מול ברייטון אנד הוב אלביון, ב-8 במאי 2010. ב-30 ביוני 2010 חתם על חוזה קבוע ביאוביל טאון, וערך את הופעת הבכורה שלו במשחק מול לייטון אוריינט, בו ניצחה קבוצתו בתוצאה 1–2. הוא שותף ב-40 משחקים בעונתו הראשונה במועדון, אך ספג במהלכה 13 כרטיסים צהובים ושני כרטיסים אדומים. ב-19 במאי 2013 שיחק במשחק הפלייאוף מול ברנטפורד שנערך באצטדיון ומבלי, בו ניצחה יאוביל בתוצאה 1–2 והעפילה לפוטבול ליג צ'מפיונשיפ. ביוני 2014, לאחר שיאוביל נשרה בחזרה לליגה השלישית בסיום עונת 2013/2014, הסתיים חוזהו, ולאחר שדחה הצעה לחוזה חדש, עזב איילינג את המועדון. לאחר שעזב את יאוביל טאון חתם ב-8 ביולי 2014 על חוזה לשלוש שנים במדי קבוצת בריסטול סיטי מהפוטבול ליג הראשונה, וערך את הופעת הבכורה שלו במועדון ב-9 באוגוסט, במשחק הראשון של עונת 2014/2015 מול שפילד יונייטד, שהסתיים בניצחון קבוצתו 1–2. במהלך עונת 2014/2015 זכה עם בריסטול סיטי בפרס הפוטבול ליג, לאחר ניצחון 0–2 בגמר שנערך ב-22 במרץ 2015 באצטדיון ומבלי. במהלך עונתו הראשונה שיחק ב-58 משחקים בכל המסגרות במדי הקבוצה, אשר הבטיחה, לאחר התיקו 0–0 מול קובנטרי סיטי ב-18 באפריל 2015, את הזכייה באליפות הפוטבול ליג הראשונה והעפלה לצ'מפיונשיפ. במהלך עונת 2015/2016 שיחק ב-33 משחקים בעמדות המגן הימני והבלם וסייע לבריסטול סיטי לשרוד בליגת המשנה, כאשר הקבוצה סיימה את העונה במקום ה-18. ב-11 באוגוסט 2016 חתם לשלוש שנים בלידס יונייטד מהצ'מפיונשיפ, וערך את הופעת הבכורה שלו ב-13 של אותו חודש, בהפסד 1–2 לברמינגהאם סיטי. לאחר פציעתו של גטאנו ברארדי לפני תחילת העונה, הפך לבחירה הראשונה בעמדת המגן הימני, והופעותיו הטובות השאירו את ברארדי על הספסל במשחקי הליגה, גם לאחר שהתאושש מפציעתו ושב לסגל הקבוצה באוקטובר. ב-7 בנובמבר נכלל בנבחרת מצטייני השבוע של הפוטבול ליג בעקבות ביצועיו במשחק בו ניצחה לידס 2–3 את נוריץ' סיטי. ב-9 באוגוסט 2017 שימש בפעם הראשונה כקפטן הקבוצה במשחק במסגרת גביע הליגה, בו ניצחה לידס 1–4 את פורט וייל. הוא מונה לקפטן שני בתחילת עונת 2017/2018. ב-19 באוקטובר 2017 חתם על חוזה חדש לארבע שנים נוספות בלידס יונייטד, שהשאיר אותו במועדון עד לסיום עונת 2020/2021. איילינג שיחק בהרכב באופן קבוע עם פתיחת עונת 2017/2018, אך נפצע במהלך תיקול מצד חברו-לשעבר לקבוצה ויליאם ברידקט, ב-1 בינואר 2018. תחילה הוגדרה פציעתו כמסיימת עונה, לאחר שהיה עליו לעבור ניתוח לתיקון הגיד שנפגע ברגלו, אך ב-5 במאי פתח במשחק הסיום של העונה, בו ניצחה לידס 1–2 את קווינס פארק ריינג'רס, לאחר ששב לאימונים סדירים כשבועיים קודם לכן. ב-18 באוגוסט 2018 הבקיע את שער הבכורה שלו במדי לידס, במשחק בו ניצחה קבוצתו 0–2 את רות'רהאם יונייטד. ב-6 באוקטובר הורחק בכרטיס אדום בהחלטה שנויה במחלוקת מצד השופט במהלך משחק מול ברנטפורד שהסתיים ב-1-1. לאחר ששב לשחק עם סיום השעייתו, נפצע בצורה קשה בברכו במשחק מול נוטינגהאם פורסט ב-27 באוקטובר והושבת למספר חודשים. הוא התאושש מפציעתו מוקדם מהצפוי ושב למגרשים ב-23 בדצמבר 2018, כאשר פתח בהרכב ואף שימש כקפטן הקבוצה בניצחון 2–3 על אסטון וילה בווילה פארק. איילינג המשיך להוות עמוד תווך בהגנת לידס, כשהוא משחק בעמדות הבלם והמגן הימני, פתח כמעט בכל משחקי הקבוצה בעונה הסדירה ואף תרם שער שוויון חשוב במשחק שנערך מול מילוול ב-30 במרץ, והסתיים בניצחון 2–3. במהלך עונת 2018/2019 שיחק ב-42 משחקים והבקיע שני שערים בכל המסגרות, ולידס סיימה את העונה הסדירה במקום השלישי בליגה לאחר הפסד קריטי לוויגאן את'לטיק ב-10 באפריל. משחקי חצי-גמר הפלייאוף נערכו מול דרבי קאונטי שסיימה את העונה הסדירה במקום השישי, כשאיילינג פותח בהרכב, אך לאחר ניצחון 0–1 במשחק הראשון שהתקיים בפרייד פארק, הפסידה לידס באלנד רואד בתוצאה 2–4 ו-3–4 בסיכום שני המשחקים. דרבי קאונטי העפילה לגמר הפלייאוף, בו הפסידה לאסטון וילה. איילינג החמיץ את משחקי קדם העונה ואת תחילת עונת 2019/2020 בשל ניתוח שנאלץ לעבור בקרסולו. ב-8 באוגוסט 2019 נחשף כי לידס דחתה מספר הצעות מקבוצות אחרות לרכוש אותו במהלך חלון ההעברות והעדיפה להשאירו בקבוצה. באוקטובר 2019 האריך את חוזהו בלידס בארבע שנים נוספות, וכבש את שערו הראשון לעונה ב-29 בדצמבר, בבעיטה מרחוק במשחק מול ברמינגהאם סיטי, שהסתיים בניצחונה של לידס 4–5. ב-30 בדצמבר בחר בו "הגרדיאן" למגן הימני המצטיין בנבחרת העשור של הפוטבול ליג. ב-8 בינואר 2020 לאחר הופעות טובות במהלך דצמבר, נבחר איילינג לשחקן המצטיין של הפוטבול ליג צ'מפיונשיפ לאותו חודש מטעם התאחדות הכדורגלנים המקצוענים (PFA). הוא הבקיע שני שערים נוספים, מול בריסטול סיטי ב-15 בפברואר ומול האדרספילד טאון ב-7 במרץ, שהחזיר את לידס למקום הראשון בליגה. הופעותיו בפברואר זיכו אותו בתואר השחקן המצטיין של החודש מטעם מנהלת הליגה. לאחר שמשחקי הליגות באנגליה הופסקו במרץ 2020 בשל התפרצות נגיף הקורונה, חודשה הליגה ביוני, ואיילינג ולידס העפילו לפרמייר ליג ואף זכו באליפות הצ'מפיונשיפ ביולי, לאחר סיום מוצלח של העונה. איילינג זכה בתואר שער העונה של לידס, על השער שהבקיע מול האדרספילד טאון, בטקס סיום העונה שערכה הקבוצה ב-24 ביולי 2020. ב-7 באוגוסט הוא נכלל בנבחרת המצטיינים של הצ'מפיונשיפ לעונת 2019/2020 מטעם ה"גרדיאן". ב-19 באוגוסט זכה בתואר השחקן המצטיין של הצ'מפיונשיפ לעונת 2019/2020 מטעם התאחדות הכדורגלנים המקצוענים (PFA), כשהוא גובר על אלכסנדר מיטרוביץ' ואולי ווטקינס. ב-8 בספטמבר הוא נכלל בנבחרת העונה של הצ'מפיונשיפ מטעם ה-PFA. איילינג ערך את הבכורה שלו בפרמייר ליג במשחק הפתיחה של העונה מול האלופה, ליברפול, שהסתיים בהפסד 3–4. איילינג פתח בהרכב במשחק הפתיחה של לידס יונייטד לעונת 2021/2022 ב-14 באוגוסט, שהסתיים בהפסד בתוצאה 1–5 למנצ'סטר יונייטד, ובמהלכו כבש את שער הבכורה שלו בפרמייר ליג, שהיה לאחד המועמדים לשער החודש של אוגוסט. ב-17 בספטמבר, במהלך משחק מול ניוקאסל יונייטד, הוא נפצע בברכו, נאלץ לעבור ניתוח והושבת למשך כשלושה חודשים. ב-5 בדצמבר שב לסגל לידס כשפתח בהרכב מול ברנטפורד, ובישל לפטריק במפורד את שער השוויון בדקה ה-94, במשחק שהסתיים בשוויון 2–2. ב-12 בדצמבר 2021 הפך איילינג לאחד מ-70 שחקנים אשר הופיעו ביותר מ-200 משחקים עבור לידס יונייטד, ביניהם עמיתיו לקבוצה, סטיוארט דאלאס, ליאם קופר וקלווין פיליפס. ב-18 במרץ 2022 הבקיע את שער הניצחון בתוספת הזמן, במשחק מול וולברהמפטון וונדררס שהסתיים בתוצאה 3–2. את משחק הבכורה שלו לעונת 2022/2023 ערך איילינג ב-3 בספטמבר 2022, כאשר נכנס כמחליף בדקה ה-70 ובישל את השער המצמק של מרק רוקה בהפסד לידס 2–5 מול ברנטפורד. ב-18 במרץ 2023 כבש את שערו הראשון לעונה, בניצחון 2–4 על וולברהמפטון וונדררס. לאחר נשירתה של לידס לצ'מפיונשיפ בסיום עונת 2022/2023, פתח במשחק הראשון לעונת 2023/2024 מול קארדיף סיטי, שהסתיים בתוצאה 2-2. ב-18 באוגוסט כבש את שערו הראשון לעונה במשחק מול וסט ברומיץ' אלביון, שהסתיים בתיקו 1-1. לאחר סיום תקופת ההשאלה במידלסברו עזב איילינג את לידס יונייטד לאחר שמונה שנים, בהן שותף ב-268 משחקים והבקיע 11 שערים. ב-10 בינואר 2024 הושאל למידלסברו עד לסיום עונת 2023/2024. ב-13 בינואר ערך את הופעת הבכורה שלו בקבוצה, כשפתח בהרכב בניצחון 1–3 על מילוול. בתקופת השאלתו שותף ב-19 משחקים ותרם שמונה בישולים. עם סיום תקופת ההשאלה מלידס יונייטד וסיום חוזהו בקבוצה, חתם על חוזה קבוע לשנתיים במידלסברו. הוא פתח במשחק הראשון לעונת 2024/2025 ואף שימש כקפטן הקבוצה בניצחון 0–1 על סוונסי סיטי. לרוב משחק איילינג בעמדת המגן הימני, אך הוא מסוגל לתפקד גם כבלם וכקשר אחורי. סטיב קלרידג', לשעבר כתב הספורט של ה"גרדיאן" שיבח אותו על "יכולת קריאת המשחק, התקשורת עם השחקנים האחרים וארגון המשחק, שליטתו בכדורי גובה ושימוש בשתי רגליו לשליטה בכדור" באחד מטורי הסקאוטינג שלו. הוא זכה לשבחים על יכולותיו ההגנתיות, אשר סייעה ללידס לפתוח בצורה טובה את עונת 2017/2018. באוגוסט 2019 היה איילינג אחד הכוכבים המרכזיים בסדרה הדוקומנטרית על לידס יונייטד בהפקת פריים וידאו, "קחו אותנו הביתה", שתיעדה את עונת 2019/2018 של המועדון כשהוא משתתף בכמה פרקים. קריין הסדרה הוא שחקן הקולנוע האוסטרלי זוכה האוסקר ואוהד לידס יונייטד, ראסל קרואו. מעודכן ל-31 באוגוסט 2024 הופעות במשחקי פרס הפוטבול ליג שלוש הופעות במשחקי פרס הפוטבול ליג ושלוש הופעות במשחקי הפלייאוף של הפוטבול ליג הראשונה הופעות בשלב הפלייאוף של הצ'מפיונשיפ ארסנל ליגת העל לנוער (1): 2008/2009 גביע הנוער (1): 2008/2009 יאוביל טאון גמר הפלייאוף של הפוטבול ליג הראשונה (1): 2012/2013 בריסטול סיטי הפוטבול ליג הראשונה (1): 2014/2015 פרס הפוטבול ליג (1): 2014/2015 לידס יונייטד פוטבול ליג צ'מפיונשיפ (1): 2019/2020 שחקן החודש של הפוטבול ליג צ'מפיונשיפ מטעם התאחדות הכדורגלנים המקצוענים (PFA) ‏(2): דצמבר 2019, פברואר 2020 שער העונה של לידס יונייטד (1): 2019/2020 שחקן העונה מטעם התאחדות הכדורגלנים המקצוענים (PFA) ‏(1): 2019/2020 נבחרת העונה מטעם התאחדות הכדורגלנים המקצוענים (PFA)‏ (1): 2019/2020 מדיה וקבצים בנושא לוק איילינג בוויקישיתוף לוק איילינג, ברשת החברתית אקס (טוויטר) לוק איילינג, באתר Transfermarkt לוק איילינג, באתר Soccerway לוק איילינג, באתר BDFutbol לוק איילינג, באתר WorldFootball.net לוק איילינג, באתר FootballDatabase.eu Club list of registered players: As at 19th May 2018: Leeds United. English Football League Luke Ayling, 11v11.com Luke Ayling, The Athletic More on: Luke Ayling. Arsenal Youth Blog. 15 December 2007 Jamie Sanderson, Jack Wilshere will be back terrorising opponents again soon – I can’t wait, Metro. London. 4 September 2012 Arsenal's Class of 2007- How Have They Progressed?, Arsenal Youth Blog. 19 December 2010 Player Profiles - Arsenal's Resilient Defensive Duo Luke Ayling and Kyle Bartley, Arsenal Youth Blog. 14 July 2009 Ramsey agrees new deal at Arsenal, BBC Sport. 1 July 2009 Olympiacos 1–0 Arsenal, BBC Sport. 9 December 2009 Luke Ayling joins Yeovil Town, Arsenal F.C. 30 June 2010 Yeovil Town sign Arsenal defender Luke Ayling, BBC Sport. 17 March 2010 Southend 0–0 Yeovil, BBC Sport. 2 April 2010 Luke Ayling remains at Yeovil Town for rest of season, BBC Sport. 14 April 2010 Brighton 1–0 Yeovil, BBC Sport. 8 May 2010 Yeovil 2–1 Leyton Orient, BBC Sport. 7 August 2010 Games played by Luke Ayling in 2010/2011, Soccerbase Phil Maiden, Brentford 1–2 Yeovil, BBC Sport. 19 May 2013 Yeovil Town: Jamie McAllister released as five offered deals, BBC Sport. 13 May 2014 Gary Johnson: Yeovil's Stech, Ayling and Webster set for exit, BBC Sport. 15 May 201415 May 2014 Thomas Ward, Profit Players: Luke Ayling has been a blessing in disguise ever since he arrived at Elland Road, Football Transfer Tavern. 3 May 2020 Luke Ayling: Bristol City sign Yeovil Town defender, BBC Sport. 8 July 2014 Sheffield United 1–2 Bristol City, BBC Sport. 9 August 2014 Caroline Chapman, Bristol City 2–0 Walsall, BBC Sport. 22 March 2015 Bristol City 0–0 Coventry City, BBC Sport. 18 April 2015 Luke Ayling - Detailed Stats, Transfermarkt Luke Ayling: Bristol City right-back signs for Leeds United, BBC Sport. 11 August 2016 Leeds 1–2 Birmingham, BBC Sport. 13 August 2016 Graham Smeaton, Leeds United Player Return Couldn't Be Better Timed – Monk, The72. 17 March 2017 Norwich City: Penalties see Leeds edge classic, Leeds United. 26 October 2016 Sky Bet EFL: Team of the Week, English Football League. 7 November 2016 Norwich City: Super Vieira strike gives Leeds win, Leeds United. 5 November 2016 Leeds v Port Vale, 2017/18 - EFL Cup, - Premier League.com Leeds United FC 2017/2018 Squad Players, Cavpo - Sports Archive Ayling Signs New Deal, Leeds United. 25 October 2017 Leeds United held goalless after chances go begging, Hemsworth and South Elmsall Express. 1 January 2018 Luke Ayling: Leeds United full-back out for the rest of the season, BBC Sport. 10 January 2018 Leeds United 2 QPR 0: Ayling glad to play role in convincing Bartley, Yorkshire Evening Post. 7 May 2018 Leeds United 2 Rotherham 0, BBC Sport. 18 August 2018 "It Feel S***" Pontus Jansson launches foul-mouthed tirade at referee live on Sky after Leeds United draw with Brentford, TalkSport. 6 October 2018 Leeds United issue update over Luke Ayling injury picked up in Nottingham Forest draw, Yorkshire Evening Post. 28 October 2018 Aston Villa 2 Leeds United 3, BBC Sport. 23 December 2018 Leeds United 3-2 Millwall, BBC Sport. 30 March 2019 Leeds 1 Wigan 2, BBC Sport. 19 April 2019 Leeds United 2–4 Derby County (Derby win 4–3 on agg), BBC Sport. 15 May 2019 Ian Woodcock, Aston Villa 2 – 1 Derby County, BBC Sport. 27 May 2019 Lee Sobot, Luke Ayling injury update as Leeds United squad flies out to Sardinia for Cagliari Calcio clash, Yorkshire Evening Post. 26 July 2019 [Angus Kinnear interview - part two: Leeds United rejected £35m worth of bids, strengthened and addressed Financial Fair Play requirements], Yorkshire Evening Post. 8 August 2019 Luke Ayling: Leeds United defender signs new four-year contract at Elland Road, BBC Sport. 1 October 2019 Birmingham City 4-5 Leeds United: Bielsa's men beat Blues, BBC Sport. 29 December 2019 Ben Fisher, Schmeichel to Sharp: the Football League team of the decade, The Guardian. 30 December 2019 Luke Ayling Names PFA Player of the Month, Leeds United. 8 January 2020 Jason Mellor, ‏Luke Ayling's thunderbolt helps send Leeds back top with Huddersfield victory, The Telegraph, 7 March 2020 Luke Ayling Named PFA February Player of the Month, Leeds United. 11 March 2020 Championship: Leeds United promoted to Premier League after 16-year absence, BBC Sport. 17 July 2020 Leeds United Player of the Year 2020 Winners, Leeds United. 27 July 2020 Who makes our Football League teams of the season for 2019-20?, The Guardian. 7 August 2020 Luke Ayling Named PFA Player of the Year, Leeds United. 19 August 2020 Phil McNulty, Leeds United made a dramatic return to the Premier League after a 16-year absence as they produced a magnificent display only to lose to a late penalty in a thriller against champions Liverpool at Anfield, BBC Sport. 12 September 2020 Phil McNulty, Liverpool 4-3 Leeds United: 'Premier League return magnificently chaotic for Marcelo Bielsa's club', BBC Sport. 12 September 2020 Simon Stone, Manchester United 5-1 Leeds United, BBC Sports. 14 August 2021 Watch August 2021's Budweiser Goal of the Month contenders, Premier League.com. 5 September 2021 Richrad Jolly, Bamford returns from injury to secure late point for Leeds against Brentford. The Guardian. 5 December 2021 Ben Southby, Wolves 2-3 Leeds: Last-gasp Luke Ayling Goal Seals Visitors a Dramatic Comeback Victory to Ease Relegation Fears, Eurosport. 19 March 2022 Ben Miller, Brentford 5 Leeds United 2, BBC Sport. 3 September 2022 Matthew Howarth, Wolverhampton Wanderers 2 Leeds United 4, BBC Sport. 18 March 2023 Dafydd Pritchard, Leeds United 2 Cardiff City 2, BBC Sport, 6 August 2023 Ged Scott, Leeds United 1 West Bromwich Albion 1, BBC Sport, 18 August 2023 Ayling's move to Middlesbrough made permanent, BBC Sport. 27 May 2024 Luke Ayling Joins Middlesbrough, Leeds United, 10 January 2024 Craig Johns, Middlesbrough player ratings vs Millwall as debutants make positive starts but Fry earns an 8, Teesside Live, 13 January 2024 Middlesbrough 1 0 Swansea City, BBC Sport, 10 August 2024 Steve Claridge, "Scouting report: Luke Ayling, Arsenal", The Guardian. 28 April 2009 Stephen D'ialbiac, This stat proves just how impressive ex-Yeovil Town star Luke Ayling has been with Leeds United, Somersetlive. 4 September 2017 Kyle Picknell, Take Us Home: Leeds United Gets Better the More it Focuses on Bielsa, Joe.co.uk. 16 August 2019